بمت-نین 8 عضو اؤلکه‌سی روسیانی اوکراینانین دوغو سونداکی دونباس بؤلگه‌سینده نوامبرین 11-ده کئچیریلمه‌سی پلان‌لاش‌دیریلان غیری-قانونی سئچکی‌لره نفوذون‌دان ایستیفاده ائده‌رک سون قویماغا و بولوجولره مالیه و حربی دستکی کسمه‌یه چاغیردی.
اینگیلتره، فرانسا، هلند، لهستان، سوئد، ایتالیا، بلژیک و آلمانیا بمت تهلوکه‌سیزلیک شوراسیندا اوکراینا‌داکی پروسئس‌لرین موذاکیره اولوناجاغی توپلانتی‌دان اول بیانات یایدی‌لار.
بیاناتدا 8 اؤلکه نوامبرین 11-ده اوکراینانین دوغوسونداکی دونباس بؤلگه‌سینده بولوجولر طرفیندن کئچیریلمه‌سی پلان‌لاش‌دیریلان قانون‌سوز سئچکی‌لری قینادی.
اولوسلار آراسی توپلومو دونباس-‌داکی غیری-قانونی سئچکی‌لره قارشی بیر اولماغا دعوت ائدن اؤلکه‌لر روسیانی دا نفوذون‌دان ایستیفاده ائده‌رک قانون‌سوز و قوندارما سئچکی‌لره سون قویماغا، بولوجولره مالیه و حربی دستکینی کسمه‌یه چاغیردی‌لار.
قیریم-ین 2014-جو ایلده روسیا طرفین‌دن الحاقینی و اوکراینانین دوغوسونداکی دونباس بؤلگه‌سینده بولوجولرین  ائتدیگی قوندارما حاکمیتی تانیمایان تورکیه اوکراینانین اراضی بوتؤو‌لوگونو و حاکمیتینی دستکلییر.
